
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1564 

24 Ιουλίου 2015 


ΑΠΟΦΑΣΕΙ Σ 

Αριθμ. Υ 214 

Σύσταση Επιτροπής για την Καταπολέμηση 
της Διαφθοράς. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) Των άρθρων 25 παρ. 3 και 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.δ. 63/2005 (Α' 98), 
β) του Π.δ. 22/2015 «Διορισμός του Αλέξιου Τσίπρα του 
Παύλου, ως Πρωθυπουργού» (Α' 18), 
γ) του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20), 

δ) του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21), 

ε) του Π.δ. 32/2015 «Διορισμός Υφυπουργού» (Α' 45), 
στ) του Π.δ. 54/2015 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 83), 
ζ) της Υ1/26-1-2015 απόφασης του Πρωθυπουργού «Δι¬ 
ορισμός Γ ενικού Γ ραμματέα στη Γ ενική Γ ραμματεία του 
Πρωθυπουργού» (ΥΟΔΔ 39), 
η) της 42/20-3-2015 απόφασης του Πρωθυπουργού και 
του Υπουργού Επικράτειας «Διορισμός Γ ενικού Γ ραμμα¬ 
τέα για την Καταπολέμηση της Διαφθοράς» (ΥΟΔΔ 241), 
0) της 2033/14-7-2015 απόφασης του Υπουργού Επι¬ 
κράτειας Νικολάου Παππά που αφορά το διορισμό του 
ειδικού συνεργάτη Μιχαήλ Καλογήρου στο Πολιτικό 
Γ ραφείο του Υπουργού Επικράτειας (ΥΟΔΔ 540). 

2) Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

1. Συνιστάται Επιτροπή με αντικείμενο την εκπόνηση 
και παρακολούθηση της εφαρμογής του Σχεδίου Κα¬ 
ταπολέμησης της Διαφθοράς. 


2. Στην Επιτροπή μετέχουν: 

α) Ο Υπουργός Επικράτειας Παναγιώτης Νικολούδης 
αρμόδιος για θέματα Καταπολέμησης της Διαφθοράς 
και δίωξης του οικονομικού εγκλήματος, ως Πρόεδρος, 
β) ο Αναπληρωτής Υπουργός Οικονομικών Τρύφωνας 
Αλεξιάδης γ) ο Υφυπουργός στον Πρωθυπουργό Τέρενς- 
Σπένσερ-Νικόλαος Κουίκ, δ) ο Υφυπουργός Εσωτερι¬ 
κών και Διοικητικής Ανασυγκρότησης Παύλος Πολάκης, 
ε) ο Υφυπουργός Δικαιοσύνης και Ανθρωπίνων Δικαι¬ 
ωμάτων Δημήτριος Παπαγγελόπουλος, στ) ο Γενικός 
Γ ραμματέας στη Γ ενική Γ ραμματεία Πρωθυπουργού Δη- 
μήτριος Τζανακόπουλος, ζ) ο Γ ενικός Γ ραμματέας για την 
Καταπολέμηση της Διαφθοράς Γεώργιος Βασιλειάδης, 
και η) ο Μιχαήλ Καλογήρου δικηγόρος και ειδικός συ¬ 
νεργάτης του Υπουργού Επικράτειας Νικολάου Παππά. 

3. Η Επιτροπή συγκαλείται από τον Πρόεδρο, ο οποίος 
καθορίζει και την ημερήσια διάταξη. Στις συνεδριάσεις 
της Επιτροπής μπορεί να καλούνται να συμμετάσχουν 
χωρίς δικαίωμα ψήφου και άλλοι Υπουργοί, Αναπληρω¬ 
τές Υπουργοί, Υφυπουργοί, διοικητές Τραπεζών ή άλ¬ 
λων νομικών προσώπων του δημόσιου τομέα, δημόσιοι 
λειτουργοί ή υπάλληλοι του δημόσιου τομέα γενικά, 
εμπειρογνώμονες και ιδιώτες, ανάλογα με το αντικεί¬ 
μενο των συζητήσεων. 

Οι αρμόδιοι φορείς και υπηρεσίες έχουν υποχρέωση 
να παρέχουν στην Επιτροπή κάθε πληροφορία και στοι¬ 
χείο, που τους ζητείται (αρ. 25 παρ. 5 του Κώδικα Νομο¬ 
θεσίας για την Κυβέρνηση και τα Κυβερνητικά Οργανα, 
που κυρώθηκε με το άρθρο πρώτο του Π.δ. 63/2005). 

Άρθρο 2 

Ι.'Εργο της Επιτροπής είναι η εκπόνηση και παρακο¬ 
λούθηση της εφαρμογής του Σχεδίου Καταπολέμησης 
της Διαφθοράς. 

2. Για το σκοπό αυτό η Επιτροπή: 

α) Χαράσσει την Εθνική Στρατηγική για την Καταπο¬ 
λέμηση της Διαφθοράς και αναλαμβάνει κάθε πρωτο¬ 
βουλία, που σκοπεύει στην επίτευξη των στόχων του 
σχεδίου. 

β) Συντονίζει τα συναρμόδια υπουργεία και υπηρε¬ 
σίες για την υλοποίηση της εθνικής στρατηγικής για 

την καταπολέμηση της διαφθοράς και συμβάλει στη 
διασφάλιση κάθε μέσου και πόρου, που είναι αναγκαία 
για την εφαρμογή του σχεδίου. 

γ) Εισηγείται νομοθετικές πρωτοβουλίες για την απο¬ 
τελεσματικότερη λειτουργία των ελεγκτικών σωμάτων 
και την μέγιστη απόδοση του ελεγκτικού έργου. 

δ) Εισηγείται μέτρα αντιμετώπισης ζητημάτων σχε¬ 
τικά με την επικάλυψη αρμοδιοτήτων των ελεγκτικών 
μηχανισμών. 

ε) Εποπτεύει τη δράση των ελεγκτικών μηχανισμών 
και εισηγείται τις προτεραιότητες των ελέγχων. 

3. Η Επιτροπή υποβάλλει σε τακτά χρονικά διαστήμα¬ 
τα έκθεση στον Πρωθυπουργό στην οποία αποτυπώνε- 
ται η δραστηριότητά της. 


Άρθρο 3 

Στα μέλη της Επιτροπής δεν καταβάλλεται οποιαδή¬ 
ποτε αμοιβή ή αποζημίωση. 

Άρθρο 4 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2015 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

